text: To morgen-uheld på vejene
  29 november 2011 kl. 09.51
  Ved Bevtoft kørte en lastbil ind i en bus, og ved Orten Plantage nord for Varde blev en mini-graver ramt af en bil.
  Ulykken ved Bevtoft skete ved syv-tiden på Langevej. En lastbil bakkede ud fra en mark og ramte en taxi-bus, hvis kvindelige chauffør blev klemt fast, så hun måtte skæres fri. Kvinden blev kørt til behandling på skadestuen. Vejen blev spærret i nogen tid på grund af oprydning. 
  På Langhedevej ved Orten Plantage nord for Varde kørte en bil i morges ind i et rådyr, der blev slået ihjel. Bilisten hentede assistance hos en landmand, der kørte ud med en mini-graver for at fjerne dyret. Pludselig dukkede endnu en bil op og kørte ind i mini-graveren, så landmanden blev væltet omkuld. Han kom kun lettere til skade, og så var der en del buler.
  